













UREDBA O SPREMEMBAH UREDBE O KATEGORIZACIJI DRŽAVNIH CEST

PREDLOG


EVA: 2026-2440-0019


I.	UVOD
1.	Razlogi in podlage za izdajo

Pravna podlaga:
55. člen Zakona o cestah (Uradni list RS, št. 132/22, 140/22 - ZSDH-1A, 29/23 in 78/23 - ZUNPEOVE)

Rok za izdajo:
Ni zakonsko določenega roka za izdajo. 

Glavni razlogi za izdajo:
Cilj predpisa je ažurirati vsebinske spremembe glede kategorije posamezne državne ceste in podatkov o  njeni dolžini, ki so posledica izvajanja programa posodobitve državnega cestnega omrežja.

2.	Ocena finančnih posledic predloga akta za državni proračun in druga javna finančna sredstva

–	Predpis ima učinek na blagajne javnega financiranja (državni proračun, občinski proračuni ter pokojninska in zdravstvena blagajna) oziroma drugih subjektov javnega sektorja.

Kategorizacija predmetne ceste kot državne ceste ne povzroča dodatnih finančnih obveznosti državnega proračuna, saj je investitor in upravljavec predmetne ceste Družba za avtoceste v Republiki Sloveniji, d. d. Finančni učinek je povezan z dekategorizacijo dela obstoječe občinske ceste, ki se odrazi v izračunu sredstev, ki Mestni občini Koper pripadajo iz  naslova financiranja občin. Zaradi zmanjšanja obsega občinske cestne infrastrukture se bo ocenjeni obseg sredstev, upoštevan pri financiranju Mestne občine Koper, zmanjšal. 
 
Na podlagi razpoložljivih podatkov se ocenjuje, da bo finančni učinek navedene spremembe na državni proračun manjši od 2.000 EUR na leto. 

3.	Prikaz ureditve v drugih pravnih sistemih in prilagojenosti predlagane ureditve pravu Evropske unije

3.1	Prikaz ureditve v drugih pravnih sistemih

Drugi pravni sistemi niso bili predmet proučevanja.

3.2	Prikaz ureditve v pravnem redu Evropske unije

Predlog ni predmet usklajevanja s pravnim redom EU.

3.3	Prikaz ureditve v posameznih državah članicah Evropske unije

/

4.	Presoja posledic
4.1	Presoja administrativnih posledic

Predlog nima administrativnih posledic.

4.2	Presoja posledic za okolje, vključno s prostorskimi in varstvenimi vidiki

Predlog nima posledic za okolje.

4.3	Presoja posledic za gospodarstvo

Predlog nima posledic za gospodarstvo.

4.4	Presoja posledic za socialno področje

Predlog nima posledic za socialno področje.

4.5	Presoja posledic za dokumente razvojnega načrtovanja

Predlog nima posledic za dokumente razvojnega načrtovanja.

4.6	Presoja posledic za druga področja

Predlog nima posledic za druga področja.

4.7	Izvajanje sprejetega predpisa

Predpis bo stopil v veljavno naslednji dan po objavi v Uradnem listu.

5.	Prikaz sodelovanja javnosti

Gradivo ni bilo predmet sodelovanja z javnostjo.

Obrazložitev:
Zaradi nujnosti objave in pridobljenega soglasja MO Koper, št. 371-825/2026 z dne 18. 9. 2026, ki soglaša s spremembo Uredbe o kategorizaciji državnih cest, zaradi prevzema lokalne ceste LK 180090 Krožišče Sermin - Petrol (skladišče) v upravljanje Družbe za avtoceste v RS, d. d.,  in njene prekategorizacije v državno cesto G2-114 (Serminska vpadnica), gradivo ni bilo javno objavljeno, saj ne vpliva na širšo javnost in ostale občine. 
 
Lokalna cesta 180090 v upravljanju MO Koper se v dolžini 403 m prekategorizira v državno cesto G2-114, odsek 1563. Novi upravljavec tega odseka bo Družba za avtoceste v RS, d. d. 




II.	BESEDILO ČLENOV

Na podlagi 55. člena Zakona o cestah (Uradni list RS, št. 132/22, 140/22 – ZSDH-1A, 29/23 in 78/23 – ZUNPEOVE) Vlada Republike Slovenije izdaja


Uredbo o spremembah Uredbe o kategorizaciji državnih cest
1. člen

	V Uredbi o kategorizaciji državnih cest (Uradni list RS, št. 24/24 in 102/25) se v 6. členu v preglednici pri številki ceste 114 v stolpcu »začetek na« oznaka »H5« nadomesti z oznako »11«, v stolpcu »potek ceste« besedilo »Koper (priključek Bertoki)−Luka Koper« nadomesti z besedilom »Koper (priključek Bertoki)−Luka Koper−priključek Sermin«, v stolpcu »konec na«  besedilo »Luka Koper (Sermin)« nadomesti z besedilom »A1« in v stolpcu »dolžina (km)« številka »4,95« nadomesti s številko »6,37«.

	V stolpcu »dolžina (km)« se pri skupni dolžini G2 številka »464,19« nadomesti s številko »465,61«. 

KONČNA DOLOČBA
2. člen
(začetek veljavnosti)

	Ta uredba začne veljati naslednji dan po objavi v Uradnem listu Republike Slovenije. 


Št. 007-166/2026

Ljubljana, 30. september 2026

EVA 2026-2440-0019

Vlada Republike Slovenije
Janez Janša
predsednik









III.	OBRAZLOŽITEV

K 1. členu:
Zaradi novozgrajene Serminske vpadnice in prilagoditve dejanskemu poteku v naravi se podaljša potek trase glavne ceste G2-114  Koper (priključek Bertoki)-Luka Koper.
 
Uredba o  kategorizaciji državnih cest (Uradni list RS, št. 24/24 in 102/25)  se posledično v 6. členu pri navedbi podatkov ceste 114 spremeni tako, da se glasi:
 
	Številka ceste
	Začetek na
	Potek ceste
	Konec na
	Dolžina (v km)

	114
	11
	Koper (priključek Bertoki)-Luka Koper-priključek Sermin
	A1
	6,37



Z izgradnjo Serminske vpadnice, ki poteka od krožišča Sermin z navezavo na obstoječo državno cesto G2-114, odsek 1564 Čez reko Rižano, po trasi obstoječe rekonstruirane lokalne ceste LK 180090 ter nato ob železniški progi do avtocestnega priključka A1, odsek 0196 Priključek Luka Koper, je zagotovljena večja prometna varnost z doprinosom razbremenitve prometa ter boljše pretočnosti prometa. Lokalna cesta LK 180090 je bila rekonstruirana, po njeni trasi pa poteka del Serminske vpadnice. Potek glavne ceste G2-114 se skupaj podaljša za 1,414 km ter tako prilagodi dejanskemu poteku. Nova skupna dolžina ceste G2-114 Koper (priključek Bertoki)-Luka Koper-priključek Sermin tako znaša 6.370 km. 
 
Po odsekih so naslednje spremembe:
	Odsek
	Ime odseka
	Dolžina stara (v km)
	Dolžina nova (v km)
	Opomba

	1563
	SERMINSKA VPADNICA-PRIKLJ. LUKA KOPER
	/
	1,414
	Navezovalna cesta poteka od krožišča Sermin z navezavo na obstoječo državno cesto G2-114 odsek 1564 Čez reko Rižano, po trasi rekonstruirane lokalne ceste LK 180090 v dolžini 403 m ter nato ob železniški progi do avtocestnega priključka A1 odsek 0196 Priključek Luka Koper Novogradnja.



Serminska vpadnica bo v upravljanju in vzdrževanju Družbe za avtoceste v RS, d. d., kot glavna cesta, ki se cestnini za tovorni promet. Navedeno pomeni, da bodo vsi stroški vezani na vzdrževanje v pristojnosti Družbe za avtoceste v RS, d. d. 

K 2. členu:
Ta uredba začne veljati naslednji dan po objavi v Uradnem listu Republike Slovenije. 



IV.	PRILOGE

	- Karta kategorizacije Serminske vpadnice (Karta_Serminska.pdf)

